### | | | | --- | --- | | | | | --- | | **Byråd** 26. april 2016 Sagsnr. 710-2016-2170 Dok.nr. 710-2016-162976 Ulrik Iversen | | 85.                 Anlægsbevilling til cykelsti- og trafiksikkerhedsprojekter i 2016 - Åbent

###

|  |  |
| --- | --- |
| Tidl. politisk behandling | BY, 25.08.15, pkt. 114 |
| Forventet sagsgang | TM-U, ØK, BY |
| Lovgrundlag | Lov om offentlige veje |

###

**SAGENS INDHOLD**

Byrådet skal i denne sag tage
stilling til udmøntning af de beløb, der er afsat i Budget 2016-19 til
cykelsti- og trafiksikkerhedsprojekter. Der er ikke afsat midler til vejprojekter
i 2016.

Som teknisk grundlag for udmøntning af Budget 2016 er der
udarbejdet et opdateret katalog over vej-, cykelsti- og trafiksikkerhedsprojekter.

Teknik- og Miljøudvalget blev på et temamøde i april 2015
præsenteret for en teknisk prioriteringsmodel for vej-, cykelsti- og
trafiksikkerhedsprojekter. På mødet 25. august 2015 blev det besluttet, at den
tekniske prioriteringsmodel fremover vil blive benyttet til en indledende
screening af alle vej-, cykelsti- og trafiksikkerhedsprojekter for at
understøtte det politiske beslutningsgrundlag.

Teknik og Kultur har vurderet det enkelte projekts effekt
ved hjælp af den tekniske prioriteringsmodel.

I den tekniske vurdering prioriteres projektforslagene inden
for hvert tema alt efter deres vurderede samlede effekt i forhold til
nedenstående parametre. I parametrene indgår tal for gående, cyklende og
kørende trafikkanter. Parametrene er:

· Trafiksikkerhed

· Trafikafvikling

· Forhold for skolebørn

· Forhold for lette trafikanter

· Miljøforhold.

Da anlægsprojekterne har forskellige formål alt efter, om
der er tale om et cykelstiprojekt, et vejprojekt eller et trafiksikkerhedsprojekt,
vægtes parametrene forskelligt. Teknik- og Miljøudvalget har på mødet i august
2015 vedtaget en vægtning i prioriteringsmodellen på baggrund af de visioner og
målsætninger, der er beskrevet i [adresse], Cykelplan 2015 og Trafiksikkerhedsplan
2014.

På baggrund af den valgte vægtning har Teknik og Kultur
inden for hvert tema beregnet de mest fordelagtige anlægsprojekter i forhold
til de ovennævnte parametre. Disse projekter beskrives i vedlagte bilag. Her
fremhæves endvidere fordele og ulemper ved de højst vurderede projekter.

Med hensyn til trafiksikkerhedsprojekter anbefales det, at
der som tidligere, udover midler til de fysiske projekter, afsættes 150.000 kr.
til generelle trafiksikkerhedskampagner og 50.000 kr. til cyklistveste til de
årlige skolecyklistprøver.

**VURDERING**

Som led i udmøntning i budget 2016 har Teknik og Kultur
foretaget en nærmere vurdering af cykelsti- og trafiksikkerhedsprojekterne og
anbefaler på den baggrund følgende prioritering:

Teknik og Kultur anbefaler, at der gennemføres følgende
cykelstiprojekter:

|  |  |  |  |  |  |  |
| --- | --- | --- | --- | --- | --- | --- |
| Prioritering | Projekt nr. | Lokalitet | Projektbeskrivelse | Pris i mio. kr. | | Vægtet effekt |
| 2 | 16 | Houlbjerg | Fortsættelse af dobbeltrettet cykelsti syd om [adresse]. | 0,6 | | 1,57 |
| 4 | 3 | Hammel – Svenstrup ([adresse]) | 2-1 vej inkl. cykelrute ad vej i Svenstrup | 1,2 | | 1,33 |
|  |  | **Samlet sum i mio. kroner** | | **1,8** |  | |
|  |  |  |  |  |  |  |

Projekterne er prioriteret som nummer 2 og 4 i den samlede
prioritering. Anbefalingen er baseret på, at der i budget 2016 er afsat 2 mio.
kroner til cykelstiprojekter. De to projekter forventes at beløbe sig til 2
mio. kr., idet der må forventes uforudsete udgifter svarende til ca. 10 % af
anlægssummen. De projekter, der er prioriteret som nummer 1 og 3 ligger begge
over beløbet på 2 mio. kroner.

Teknik og Kultur anbefaler, at der gennemføres følgende
trafiksikkerhedsprojekter:

|  |  |  |  |  |  |
| --- | --- | --- | --- | --- | --- |
| Prioritering | Projekt nr. | Lokalitet | Projektbeskrivelse | Pris i mio. kr. | Vægtet effekt |
| 2 | 37 | Gelbrovej / Enslevvej | Foranstaltning i kryds for at tydeliggøre vigepligt. Skiltning, rumlerille, mindre geometriske ændringer. | 0,07 | 1,03 |
| 3 | 4 | Hovedgaden, Ulstrup | Sikker stikrydsning med midterhelle og dynamisk skiltning. | 0,15 | 0,88 |
| 4 | 25 | Dambrovej, Norring (ved Friskolen) | Udvidelse af dobbeltrettet cykelsti / fællessti hen til skolen. | 0,20 | 0,76 |
| 5 | 3 | [adresse], [adresse] (sikker krydsning) | 0,05 | 0,66 |
| 6 | 2 | Tungelundskolen, Thorsø | Fodgængerovergangen flyttes til den hævede flade. På sigt flyttes skoletavlerne nærmere krydset. | 0,05 | 0,60 |
| 7 | 31 | Vissingvej, Vissing | Byport med midterhelle. | 0,05 | 0,51 |
| 8 | 21 | Søndermarken / Anbækvej, [adresse] vejgeometri er muligvis påkrævet for mulig løsning. Kræver yderligere undersøgelser. | 0,10 | 0,44 |
| 9 | 14 | Voldbyvej, [adresse] Der laves en midterstribe, kantstribe evt. cykelbane. | 0,08 | 0,42 |
| 10 | 1 | Vesterskovvej, sti fra Lilleåparken, [adresse] samt genmarkering af fodgængerfelt. | 0,05 | 0,38 |
|  |  | **Samlet sum i mio. kroner** | | **0,80** |  |

Projekterne er prioriteret som forslag 2 til 10 i det
opdaterede prioriteringskatalog. Anbefalingen skal ses i relation til, at der i
alt i budget 2016 kun er afsat 1,0 mio. kroner til trafiksikkerhedsprojekter.
Projekt nummer 16, som højst prioriteret, er ikke foreslået, da udgifterne
hertil alene beløber sig til 1,5 mio. kroner.

**ØKONOMI**

I Budget 2016 er der afsat 2 mio. kr. til cykelstiprojekter
og 1 mio. kr. til trafiksikkerhedsprojekter.

**INDDRAGELSE**

Ved udarbejdelsen af [adresse], Trafiksikkerhedsplan 2014
og Cykelplan 2015 har der på forskellig vis været borgerinddragelse, herunder
borgermøder og dialog med Det lokale Benthe Mogensen.

**INDSTILLING**

Direktøren for Teknik og Kultur indstiller til Byrådet:

1. At der gives en anlægsbevilling på 2 mio. kr.
finansieret af det afsatte rådighedsbeløb i 2016 til anlæggelse af cykelsti syd om [adresse] samt 2-1 vej mellem Hammel og Mette Danielsen.

2. At der gives en anlægsbevilling på 1 mio. kr. finansieret af det afsatte
rådighedsbeløb i 2016 til at gennemføre projekterne, som prioriteret fra 2 – 9
i bilag 1 samt kampagner og materialer til skolernes cyklistprøver.

**BESLUTNING**

***Teknik- og Miljøudvalget, 7. april 2016:***

Fraværende:Ingen

Ad. 1. Indstilles godkendt, at der gives anlægsbevilling på
600.000 kr. til anlæggelse af cykelsti syd om [adresse], samt at der afholdes
borgermøde vedrørende cykelstiløsning mellem Hammel og Mette Danielsen.

Ad. 2. Indstilles godkendt med bemærkning om, at administrationen
går i dialog med Tungelundskolen om projekt nr. 2.

**Borgmestersekretariatet, 12. april 2016:**

Der er efter mødet i Teknik- og Miljøudvalget konstateret en
fejl i punkt 2 i teknik- og kulturdirektørens indstilling. Teknik- og
kulturdirektørens indstilling, punkt 2, lyder retteligt:

*At der gives en anlægsbevilling på 1 mio. kr. finansieret
af det afsatte rådighedsbeløb i 2016 til at gennemføre projekterne, som
prioriteret fra 2 – 10 i bilag 1 samt kampagner og materialer til skolernes
cyklistprøver.*

***Økonomiudvalget, 19. april 2016:***

Fraværende:Laust Sørensen

Indstillingen fra Teknik- og Miljøudvalget indstilles
godkendt med borgmestersekretariatets præcisering af 12. april 2016.

**Bilag**

|  |  |
| --- | --- |
| Trafikhandleplan marts 2016 - Opdateret teknisk prioriteringskatalog over vej-, cykelsti- og trafiksikkerhedsprojekter | 710-2016-135140 |